**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

**Kisbér Város Önkormányzatának Képviselő-testülete**

**2024. szeptember 12-i ülésére**

**Tárgy:** Pons Danubii turisztikai akcióterv - Interreg HUSK 2021-2027 pályázat

**Tisztelt Képviselő-testület!**

Kisbér Város Önkormányzatának Képviselő-testülete a 82/2024. (III.14.) KVÖKt. határozatában támogatta a Pons Danubii turisztikai akcióterv benyújtását. Az akciótervhez kapcsolódó Interreg HUSK 2021-2027 pályázat benyújtásának határideje 2024. 12. 20-a. A pályázat benyújtásának egyik feltétele a turisztikai fejlesztések bemutatására, illetve becsült költségeire irányuló koncepcióterv (fotódokumentáció, látványterv, költségbecslés) készítése.

A megvalósítani kívánt turisztikai fejlesztési elképzelések az alábbiak:

- A 1075 hrsz.-ú Kisbéri Horgásztanya generálfelújítása,

- A 1073 hrsz.-ú Park tó körüli fejlesztési lehetőségek, közvilágítás fejlesztés

- A 1090 hrsz.-ú Sissy-szigeten a közvilágítás fejlesztése, valamint nyilvános vizesblokk építése

- A Szent János téri híd felújítása. (Opcionális – költségek alakulásának függvényében.)

A koncepcióterv költsége nyertes pályázat esetén elszámolható.

A koncepcióterv elkészítésére három tervezőtől kértünk árajánlatot:

Árajánlatok listája:

1. Siklósi József: bruttó 2.463.800 Ft

2. ABP CORP Kft.: bruttó 2.799.080Ft

3. VIAR Studio Kft.: bruttó 2.921.000Ft

Kérem a Tisztelt Képviselő-testületet, hogy a koncepcióterv megrendelését, a legkedvezőbb ajánlat alapján támogatni szíveskedjenek.

**Kisbér, 2024. szeptember 5.**

Sinkovicz Zoltán

polgármester

**Határozati Javaslat**

Kisbér Város Önkormányzatának Képviselő-testülete támogatja a tervezett turisztikai fejlesztésekre irányuló koncepcióterv elkészítését, és megrendeli Siklósi József Úrtól az ajánlatában szereplő bruttó 2.463.800,- Ft. összegen.

**Határidő**: azonnal

**Felelős:** Sinkovicz Zoltán polgármester